Næste år kommer borgerne i fire nordjyske kommuner til at betale mere i skat. Økonomi- og Indenrigsministeriet har netop givet kommunerne besked om, om de kan få lov til at hæve skatten for næste år. I Nordjylland har Læsø, Mariagerfjord, Jammerbugt og Hjørring Kommune fået lov til at hæve skatten. Hjørring Kommune hæver skatten mest, nemlig for 41,6 millioner kroner. Jammerbugt Kommune hæver skatten for 26 millioner kroner, Mariagerfjord Kommune får skattestigninger for 20,5 millioner kroner og Læsø hæver skatten for 800.000 kroner. Som den eneste nordjyske kommune, sænker Vesthimmerlands Kommune skatten for fem millioner kroner. På landsplan hæver 14 kommuner skatten: - Det er nødvendigt, hvis vi skal skabe rum til, at de kommuner, der har brug for at hæve skatten, også kan gøre det. Jeg har tillid til, at kommunerne tilsammen formår at få den samlede skattekabale til at gå op, når kommunalbestyrelserne vedtager budgetterne for 2013, siger økonomi- og indenrigsminister Margrethe Vestager (R). Fem kommuner sænker skatten på landsplan.
Skatten stiger i fire nordjyske kommuner - se her, om du skal betale mere i skat.